Na podlagi 79. člena Zakona o znanstvenoraziskovalni in inovacijski dejavnosti , 119.b člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16 in 11/22), 13. člena Sklepa o preoblikovanju Inštituta za hmeljarstvo in pivovarstvo Slovenije v javni zavod (Uradni list RS, št.71/02), in na podlagi 19. čl. Statuta Inštituta za hmeljarstvo in pivovarstvo Slovenije.

[bookmark: OLE_LINK3][bookmark: OLE_LINK4]PRAVILNIK O IZVAJANJU TRŽNE DEJAVNOSTI 
NA INŠTITUTU ZA HMELJARSTVO IN PIVOVARSTVO SLOVENIJEV

1. člen
(namen pravilnika)
Pravilnik o izvajanju tržne dejavnosti na Inštitutu za hmeljarstvo in pivovarstvo Slovenije (v nadaljevanju: Pravilnik) določa izvajanje tržne dejavnosti oziroma prodajo blaga in storitev na trgu, ki jo javni zavod Inštitut za hmeljarstvo in pivovarstvo Slovenije, (v nadaljevanju: IHPS) izvaja poleg javne službe.
2. člen
(opredelitev tržne dejavnosti v zavodu)
Poleg prihodkov od opravljanja nalog javne službe opredeljenih v 11. čl. Statuta Inštituta za hmeljarstvo in pivovarstvo Slovenije, (v nadaljevanju: Statut IHPS) na področju javne službe zavod izvaja tudi tržno dejavnosti, s katero dopolnjuje osnovno dejavnost.
Dejavnost zavoda se šteje za tržno dejavnost, če je izpolnjen vsaj eden od naslednjih pogojev: 
· dejavnost je povezana z nalogami javne službe, za katere je bil IHPS ustanovljen
· z izvajanjem tržne dejavnosti se ne posega v obseg in kakovost zagotavljanja izvajanja javne službe
· registrirane tržne dejavnosti so opredeljene v 7. čl. Sklepa o preoblikovanju IHPS
· dejavnost se opravlja na trgu z namenom ustvarjanja dobička,
· zavod dejavnost izvaja, če je na trgu povpraševanje in pri tem konkurira drugim ponudnikom. 

Skladno s Statutom IHPS  izvaja predvsem naslednje tržne dejavnosti:
· [bookmark: _Hlk120861435]laboratorijske analize hmelja, hmeljnih proizvodov in piva  in drugih rastlin in rastlinskih proizvodov
· kemijske analize povezane s kakovostjo tal, ugotavljanjem kakovosti agroživilskih proizvodov s posebnim poudarkom na hmeljarstvu in pivovarstvu
· laboratorijske analize in ostale storitve s področja zdravstvenega varstva rastlin
· prodaja lastnih proizvodov certificiranih sadik hmelja
· prodaja EKO sadik zdravilnih zelišč  (Certifikata ekološke pridelave SI-EKO-001), prodaja drugih sadik rastlin
· uradno potrjevanje semenskega materiala kmetijskih rastlin
· opravlja testiranje naprav za nanos fitofarmacevtskih sredstev na kmetijskih rastlinah
· opravlja usposabljanja iz varstva rastlin za ravnanje s fitofarmacevtskimi sredstvi
· storitve iz področja kmetijstva in njim povezane dejavnosti
· certificiranje pridelka hmelja in ponovno certificiranje hmelja in hmeljnih briketov
· storitvene dejavnosti na osnovi sklenjenih pogodb
· prodaja lastnih količin pridelka hmelja in drugih pridelkov
· druge dejavnosti, ki so podobne oziroma povezane z dejavnostmi iz zgornjih alinej tega odstavka
3. člen
(razmerja s tretjimi osebami)
Zaposleni, ki nameravajo sodelovati s tretjimi osebami in bi pri takem sodelovanju lahko prišlo do prodaje blaga in storitev na trgu, morajo pred pričetkom takega sodelovanja obvestiti direktorja IHPS.
V kolikor ocenjena vrednost posla na podlagi sodelovanja s tretjimi osebami presega 20.000,00 EUR brez DDV, je potrebno o nameravanem sodelovanju obvestiti tajništvo IHPS, da se pogodba pregleda s strani zunanje pravne službe.
V primeru, da pri sodelovanju iz tega člena pride do skupnega izuma ali inovacije, je o tem treba obvestiti vodstvo z namenom ureditve medsebojnih razmerij glede intelektualne lastnine.


4. člen
(varovanje poslovnih skrivnosti)

Vse osebe, ki so v delovnem razmerju ali drugem pogodbenem razmerju z IHPS, so dolžne v postopkih trženja, oblikovanja ponudb in pogodb varovati zaupne podatke v skladu s predpisi IHPS, ki urejajo varovanje zaupnih informacij in poslovnih skrivnosti.

5. člen
(postopek prodaje blaga in storitev tržne dejavnosti)
Za vodenje evidenc izvedenih storitev oziroma dobav so odgovorne osebe, ki so pooblaščene s strani direktorja IHPS.
Pred oziroma po oddaji ponudbe je treba izvesti naslednje aktivnosti:
· pregled povpraševanja s strani naročnika,
· odločitev za izdelavo in posredovanje ponudbe naročniku,
· oblikovanje ponudbe,
· oddaja ponudbe
· potrditev in odobritev ponudbe
· evalvacija uspešnosti ponudbe

Elementi vsebine ponudbe so:
· naziv in kontakt naročnika
· odgovorni nosilec ponudbe 
· datum in evidenčna številka ponudbe
· predmet ponudbe
· cena in plačilni pogoji
· rok izvedbe
· imenovanje in obveznosti naročnika 
· veljavnost ponudbe
 
Po potrditvi ponudbe s strani naročnika je potrebno izvesti naslednje aktivnosti:
· uskladitev pogodbe z naročnikom
· parafiranje pogodbe s strani izvajalca storitve pri IHPS
· odobritev in podpis pogodbe direktorja IHPS

Direktor mora zagotoviti, da so s kupci oziroma naročniki sklenjene pisne pogodbe oz. pridobljena pisna naročila ali druge listine ter vzpostavljene ustrezne popolne in ažurne evidence izvedenih storitev oz. dobav, ki so podlaga za obračun storitev oz. izdajo računov.
6. člen
(cenik za tržne dejavnosti)

Cene tržne dejavnosti IHPS morajo biti oblikovane tako, da upoštevajo polno lastno ceno, ki mora zagotoviti pokrivanje vseh neposrednih in posrednih stroškov, povezanih s tržno dejavnostjo, in upoštevati prispevek za kritje prihodkov nad odhodki, ki je odvisen od razmer na trgu.
Cene tržne dejavnosti IHPS se lahko določajo tudi na podlagi opredeljenih zahtev naročnika in obsega ter zahtevnosti storitev.
IHPS razpolaga s cenikom raziskovalnih in strokovnih storitev za opravljanje tržne dejavnosti, ki se po potrebi ažurira enkrat letno.
Cenik za opravljanje prodaje blaga in storitev na trgu sprejme organ, pristojen za sprejem finančnega načrta zavoda Svet zavoda inštituta za hmeljarstvo in pivovarstvo Slovenije. Ceniku mora biti priložena obrazložitev, ki vsebuje kalkulativne osnove uporabljene pri oblikovanje cen, ki se pripravijo skladno s področnimi predpisi in računovodskimi usmeritvami.
Cenik storitev tržne dejavnosti zavoda se objavi na spletni strani IHPS.

7. člen
(ločeno evidentiranje in spremljanje dejavnosti javne službe in tržne dejavnosti)
Računovodska služba zavoda je dolžna voditi poslovne knjige in poročila tako, da se zagotavlja spremljanje poslovanja in izida poslovanja s sredstvi pridobljenimi iz naslova prihodkov od prodaje blaga in storitev na trgu ločeno od prihodkov ustvarjenih z izvajanjem javne službe. Za zagotavljanje sprotnega dokumentiranja poslovnih dogodkov iz naslova tržne dejavnosti so osebe zadolžene za vodenje evidenc in drugih dokumentov dolžne dokumentacijo sproti predajati v računovodsko službo.
Odhodki oz. stroški za izvajanje posamezne vrste dejavnosti (javne ali tržne) se razporejajo po stroškovnih nosilcih javne službe iz vira proračunskih sredstev in stroškovnih nosilcih glavnih nalog in storitev tržne dejavnosti navedenih v 2. členu pravilnika :
a) neposredni stroški oz. odhodki: na osnovi dejanskih podatkov, kadar je iz knjigovodskih listin podatke mogoče neposredno pripisati in iz listin nedvoumno izhaja, da se nanaša na javno službo ali tržno dejavnost (npr. računi za blago, material ipd.). 
b) posredni stroški oz. odhodki za delovanje zavoda: na podlagi sodil – navodil objavljenih na spletni strani IHPS.

Zavod ima oblikovane stroškovne nosilce za posamezne dejavnosti, kjer evidentira prihodke in odhodke iz naslova prodaje blaga in storitev na trgu in javne službe.
V letnem poročilu je zavod dolžan poročati o poslovanju in izidu poslovanja tržne dejavnosti ter uporabljenih sodilih za razporejanje posrednih stroškov in odhodkov na posamezne dejavnosti.
8. člen
(veljavnost pravilnika)
Pravilnik prične veljati z dnem sprejetja na svetu zavoda. 

Pravilnik se objavi na običajen način na spletni strani IHPS (http://www.ihps.si/)


Datum sprejetja: januar 2023




Direktor IHPS:
Bojan Cizej

